คําสั่งกรมบังคับคดีที่ 63 /2564เรื่อง การปฏิบัติงานในระบบการบังคับคดีล้มละลายทางอิเล็กทรอนิกส์ กรณียื่นคําร้องทางอิเล็กทรอนิกส์----------------------------------- ตามที่กรมบังคับคดีได้พัฒนาระบบการบังคับคดีล้มละลายทางอิเล็กทรอนิกส์นั้น เพื่อให้ การปฏิบัติงานของเจ้าพนักงานพิทักษ์ทรัพย์และเจ้าหน้าที่ที่เกี่ยวข้อง เป็นไปด้วยความเรียบร้อย เหมาะสม มีประสิทธิภาพและเป็นไปในแนวทางเดียวกัน อาศัยอํานาจตามความในมาตรา 32 แห่งพระราชบัญญัติ ระเบียบบริหารราชการแผ่นดิน พ.ศ. 2534 แก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2555 จึงมีคําสั่งดังต่อไปนี้ข้อ ๑ คําสั่งนี้ใช้บังคับกับสํานวนคดีล้มละลายที่ศาลมีคําสั่งพิทักษ์ทรัพย์ตั้งแต่วันที่ 1 สิงหาคม 2563 เป็นต้นไป ยกเว้นในคดีที่ศาลเคยมีคําสั่งพิทักษ์ทรัพย์ไว้ก่อนแล้วไม่ให้ใช้ระบบ การบังคับคดีล้มละลายทางอิเล็กทรอนิกส์ข้อ ๒ ให้ผู้อํานวยการศูนย์เทคโนโลยีสารสนเทศและการสื่อสารหรือผู้ที่ได้รับมอบหมาย เป็นผู้ดูแลระบบการบังคับคดีล้มละลายทางอิเล็กทรอนิกส์ข้อ ๓ ในการดําเนินการบังคับคดีล้มละลาย ให้เจ้าพนักงานพิทักษ์ทรัพย์ และเจ้าหน้าที่ ที่เกี่ยวข้องดําเนินการในระบบการบังคับคดีล้มละลายทางอิเล็กทรอนิกส์ โดยปฏิบัติตามคําสั่งกรมบังคับคดี แนวปฏิบัติ หนังสือเวียน ที่เกี่ยวกับการบังคับคดี เท่าที่ไม่ขัดกับคําสั่งนี้ข้อ ๔ ให้กองบังคับคดีล้มละลาย และสํานักงานบังคับคดี มอบหมายเจ้าหน้าที่ในการ ตรวจสอบการลงทะเบียน และการยืนยันตัวตนของผู้ประสงค์ใช้ระบบ และให้เจ้าหน้าที่ดําเนินการ ตรวจสอบ ข้อมูลส่วนบุคคลและภาพถ่ายของผู้ประสงค์ใช้ระบบจากบัตรประจําตัวประชาชนผ่านเครื่องอ่านบัตร ว่าเป็น บุคคลเดียวกัน รวมถึงตรวจสอบข้อมูลอื่น ๆ ตามที่ได้ลงทะเบียนไว้ หากตรวจสอบแล้วข้อมูลครบถ้วนถูกต้อง ตรงกับบุคคลที่มาแจ้งยืนยัน ให้เจ้าหน้าที่อนุมัติให้ผู้นั้นเป็นผู้ใช้ระบบข้อ ๕ เมื่อได้รับคําร้องขอจากผู้ใช้ระบบ ให้เจ้าพนักงานพิทักษ์ทรัพย์พิจารณาคําร้องและมี คําสั่งโดยเร็ว และดําเนินการในส่วนที่เกี่ยวข้องต่อไป กรณีที่ต้องมีการแจ้งคําสั่งของเจ้าพนักงานพิทักษ์ทรัพย์ให้ดําเนินการโดยทางจดหมายอิเล็กทรอนิกส์ (e-mail) หรือสื่อเทคโนโลยีสารสนเทศอื่นใดตามที่กรมบังคับคดี กําหนด และให้ถือว่าผู้ใช้ระบบได้ทราบคําสั่งนั้นนับแต่วันที่ได้ส่งคําสั่งนั้นไปถึงผู้รับตามที่อยู่ที่ได้แจ้งไว้ กรณีเจ้าพนักงานพิทักษ์ทรัพย์ไม่สามารถส่งคําสั่งทางจดหมายอิเล็กทรอนิกส์ (e-mail) หรือ สื่อเทคโนโลยีสารสนเทศอื่นใดตามที่อยู่ที่ผู้ใช้ระบบได้แจ้งไว้ได้ ให้เจ้าพนักงานพิทักษ์ทรัพย์ดําเนินการส่งคําสั่ง ทางวิธีการตามที่ระบุไว้ในกฎหมาย ระเบียบ คําสั่งว่าด้วยการส่งคําคู่ความและเอกสารที่เกี่ยวข้องข้อ ๖ เมื่อเจ้าพนักงานพิทักษ์ทรัพย์ได้รับต้นฉบับเอกสารสิทธิหรือเอกสารเกี่ยวกับทรัพย์ ที่มีทะเบียน ให้ตรวจดูเอกสารนั้น หากมีความครบถ้วน ถูกต้อง ตามที่ผู้ใช้ระบบยื่นคําขอไว้ ให้แยกเก็บ ในที่มั่นคง ปลอดภัย กรณีที่มีหรือได้รับเอกสารอื่น ให้สแกนเอกสารนั้นและจัดเก็บในระบบอิเล็กทรอนิกส์ ส่วนต้นฉบับเมื่อได้รับแล้วให้จัดเก็บในแฟ้มสํานวนข้อ ๗ หากผู้ใช้ระบบร้องขอให้เจ้าพนักงานพิทักษ์ทรัพย์ส่งหมาย หนังสือ ประกาศหรือเอกสาร ต่าง ๆ ให้แก่ตนเอง โดยผ่านระบบการบังคับคดีล้มละลายทางอิเล็กทรอนิกส์ หรือจดหมายอิเล็กทรอนิกส์ (e-mail) ให้เจ้าพนักงานพิทักษ์ทรัพย์ดําเนินการให้ โดยให้ถือว่า เป็นการส่งได้โดยชอบข้อ ๘ หากเจ้าหน้าที่ได้รับแจ้งจากผู้ใช้ระบบหรือพบปัญหาหรือความบกพร่องในระบบการ บังคับคดีล้มละลายทางอิเล็กทรอนิกส์ หรือพบเหตุที่อาจทําให้เกิดความไม่มั่นคงปลอดภัยในการใช้ระบบการ บังคับคดีล้มละลายทางอิเล็กทรอนิกส์ ให้รีบแจ้งผู้ดูแลระบบทราบทันที เมื่อผู้ดูแลระบบได้รับแจ้ง หรือพบปัญหาตามวรรคหนึ่ง ให้ดําเนินการแก้ไขโดยเร็ว หากมีความจําเป็น ผู้ดูแลระบบอาจปิดระบบโดยได้รับอนุญาตจากอธิบดีกรมบังคับคดี เว้นแต่ในกรณี จําเป็นเร่งด่วนให้ผู้ดูแลระบบปิดระบบชั่วคราวได้ แล้วให้รายงานอธิบดีกรมบังคับคดีทราบทันทีข้อ ๙ หากเจ้าหน้าที่ได้รับแจ้ง หรือพบว่าผู้ใช้ระบบไม่ปฏิบัติตามเงื่อนไข กระทําการใด ที่ไม่เหมาะสม ก่อให้เกิดข้อขัดข้อง หรือความไม่มั่นคงปลอดภัยในการใช้ระบบการบังคับคดีล้มละลายทาง อิเล็กทรอนิกส์ให้รีบแจ้งต่อผู้ดูแลระบบทราบทันที เมื่อผู้ดูแลระบบได้รับแจ้งหรือพบปัญหาตามวรรคหนึ่ง ให้รายงานอธิบดีกรมบังคับคดี เพื่อขอให้มีคําสั่งระงับหรือเพิกถอนสิทธิการเข้าใช้ระบบการบังคับคดีล้มละลายทางอิเล็กทรอนิกส์ของผู้ใช้ ระบบ หรือมีคําสั่งอื่นใดข้อ ๑๐ ให้เจ้าหน้าที่รายงานอธิบดีกรมบังคับคดีหรือผู้ที่อธิบดีกรมบังคับคดีมอบหมาย เพื่อความและวินิจฉัยปัญหาเกี่ยวกับการใช้งานระบบการบังคับคดีล้มละลายทางอิเล็กทรอนิกส์ ทั้งนี้ ตั้งแต่วันที่ 15 กุมภาพันธ์ 2564 เป็นต้นไปผู้มีอํานาจลงนาม - สั่ง ณ วันที่ 11 กุมภาพันธ์ พ.ศ. 2564 (ลงชื่อ) อรัญญา ทองน้ําตะโก(นางอรัญญา ทองน้ําตะโก)อธิบดีกรมบังคับคดี